แนวโน้ม SET ไซด์เวย์ ไร้ปัจจัยใหม่หนุน-รอผลประชุมเฟด
แนวโน้ม SET เช้าไซด์เวย์ รับปัจจัยกดดันจากตัวเลขค้าปลีกสหรัฐต่ำคาดส่งสัญญาณเศรษฐกิจถดถอย-ไร้ปัจจัยหนุนใหม่ รอผลประชุมเฟด ให้แนวต้าน 1,690-1,695 จุด แนวรับ 1,670-1,675 จุด
แนวโน้ม SET เช้าไซด์เวย์ รับปัจจัยกดดันจากตัวเลขค้าปลีกสหรัฐต่ำคาดส่งสัญญาณเศรษฐกิจถดถอย-ไร้ปัจจัยหนุนใหม่ รอผลประชุมเฟด ให้แนวต้าน 1,690-1,695 จุด แนวรับ 1,670-1,675 จุด
19 ม.ค. 2566

นายเทิดศักดิ์ ทวีธีระธรรม รองกรรมการผู้อำนวยการ บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ รับความกังวลภาวะเศรษฐกิจสหรัฐฯ ถดถอย หลังจากตัวเลขยอดค้าปลีกสหรัฐฯเดือนธ.ค. ลดลง 1.1% ย่ำแย่กว่าที่ตลาดคาด ทำให้ตลาดหุ้นสหรัฐร่วงลงแรงกว่า 600 จุด และในเช้าวันนี้ตลาดหุ้นเอเชียส่วนใหญ่ก็ปรับตัวลงเช่นเดียวกัน
ขณะที่ตลาดหุ้นไทยยังไร้ปัจจัยใหม่เข้ามาหนุน และอัพไซด์เริ่มจำกัดหลังปรับตัวขึ้นมาค่อนข้างมากในช่วงก่อนหน้านี้ ทำให้เริ่มเห็นการพักตัวระยะสั้นเพื่อรอปัจจัยใหม่ อีกทั้งนักลงทุนยังรอติดตามการประชุมธนาคารกลางสหรัฐฯ (เฟด) ในช่วงต้นเดือน ก.พ.นี้ พร้อมให้แนวต้าน 1,690-1,695 จุด แนวรับ 1,670-1,675 จุด